കെ.ടി.എസ്. പടന്നയിൽ

മലയാള നാടക, ചലച്ചിത്ര അഭിനേതാവും കോമഡി റോളുകളിൽ തിളങ്ങിയ കലാകാരനുമായിരുന്നു കൊച്ചു പടന്നയിൽ തായി സുബ്രമണ്യൻ എന്നറിയപ്പെടുന്ന 
 കെ.ടി.എസ്.പടന്നയിൽ   (1933-2021)  വാർധക്യസഹജമായ അസുഖങ്ങളെ തുടർന്ന് 2021 ജൂലൈ 22ന് അന്തരിച്ചു.https://www.manoramaonline.com/news/kerala/2021/07/22/kts-padannayil-passed-away.htmlhttps://www.mathrubhumi.com/mobile/movies-music/news/kts-padannayil-movies-sreekrishnapurathu-nakshathrathilakkam-kathanayagan-aniyan-baava-chettan-baava-1.5848596https://www.mathrubhumi.com/mobile/movies-music/features/kts-padannayil-subramanian-actor-talks-about-life-movies-shop-sreekrishnapurathe-nakshathrathilakkam-1.3828267

ജീവിതരേഖ
എറണാകുളം ജില്ലയിലെ തൃപ്പൂണിത്തുറ താലൂക്കിലെ കണ്ണൻകുളങ്ങര ഗ്രാമത്തിൽ കൊച്ചു പടന്നയിൽ വീട്ടിൽ തായിയുടേയും മണിയുടേയും മകനായി 1933 ഏപ്രിൽ 15ന് ജനിച്ചു. ശാസ്താംപാട്ട് കലാകാരനായിരുന്നു അദ്ദേഹത്തിന്റെ പിതാവ്. തായി-മണി ദമ്പതികളുടെ ആറുമക്കളിൽ ഇളയവനായിരുന്നു സുബ്രഹ്മണ്യൻ എന്ന കെ.ടി.എസ്. പടന്നയിൽ. 1946-ൽ സ്കൂളിൽ പഠിക്കുമ്പോൾ അധ്യാപകനായിരുന്ന കുര്യൻ മാഷാണ് കെ.ടി.എസ്. പടന്നയിൽ എന്ന പേരിട്ടത്.https://www.manoramaonline.com/movies/movie-news/2021/07/22/life-of-kts-padannayil-special-story.htmlhttps://www.mathrubhumi.com/mobile/movies-music/features/kts-padannayil-life-story-movies-padannayil-stylish-photoshoot-for-star-and-style-1.5851358

1947-ൽ ആറാം ക്ലാസിൽ വെച്ച് സാമ്പത്തിക പരാധീനതകൾ മൂലംപഠനം അവസാനിച്ചു. കുട്ടിക്കാലത്ത് കോൽകളി, ഉടുക്കുകൊട്ട് തുടങ്ങി നിരവധി കലാപരിപാടികളിൽ പങ്കെടുത്തിരുന്നു. ചെറുപ്പം മുതൽ സ്ഥിരമായി ഒരു നാടകങ്ങൾ വീക്ഷിച്ചിരുന്നു. നാടകത്തിൽ അഭിനയിക്കാൻ നിരവിധി പേരെ താൽപര്യമറിയിച്ചെങ്കിലും നടനാകാനുള്ള രൂപം പോര എന്നു പറഞ്ഞ് അവസരങ്ങൾ നിഷേധിച്ചു.  1956-ൽ "വിവാഹ ദല്ലാൾ" എന്നതായിരുന്നു ആദ്യ നാടകം. 1957-ൽ തൃപ്പൂണിത്തുറയിൽ  'കേരളപ്പിറവി' എന്ന നാടകം സ്വന്തമായി എഴുതി അവതരിപ്പിച്ചു. ചങ്ങനാശേി ഗീഥ, കൊല്ലം ട്യൂണ, വൈക്കം മാളവിക, ആറ്റിങ്ങൽ  പത്മശ്രീ തുടങ്ങി നിരവധി ട്രൂപ്പുകളിൽ അദ്ദേഹം പ്രവർത്തിച്ചു. നാടകത്തിൽ സജീവമായ സമയത്തു തന്നെ തൃപ്പൂണിത്തുറ കണ്ണംകുളങ്ങര ക്ഷേത്ര വഴിയിൽ സ്റ്റേഷനറി കട തുടങ്ങി. 1995-ൽ രാജസേനന്റെ  അനിയൻ ബാവ ചേട്ടൻ ബാവ  എന്ന ചിത്രത്തിലൂടെ ചലച്ചിത്രരംഗത്ത് പ്രവേശിച്ചു. സ്റ്റേഷനറി കടയിൽ നിന്ന് സിനിമയിലെത്തി. നാടകങ്ങളിലെ വിദൂഷകൻ സിനിമയിൽ ചിരി പടർത്തി. കോമഡി റോളുകളിൽ തിളങ്ങിയിരുന്നെങ്കിലും സിനിമയില്ലാത്തപ്പോൾ സ്റ്റേഷനറി കടയിൽ സജീവമായി.http://www.thehindu.com/todays-paper/tp-features/tp-metroplus/fifty-years-of-acting-behind-him/article1412119.ece

 സ്വകാര്യ ജീവിതം 

 ഭാര്യ : പരേതയായ രമണി
 മക്കൾ : 
 ശ്യാം
 സ്വപ്ന 
 സന്നൻ 
 സാജൻ
 മരുമക്കൾ :
 രശ്മി 
 ശെൽവൻ
 അനിത

 മരണം 

എൺപത്തിയെട്ടുവയസ്സുകാരനായ പടന്നയിൽ, വാർധക്യസഹജമായ അസുഖങ്ങളെ തുടർന്ന് കൊച്ചിയിലെ ഒരു സ്വകാര്യ ആശുപത്രിയിൽ ചികിത്സയിലിരിയ്ക്കേ 2021 ജൂലൈ 22-ന് അന്തരിച്ചു. മൃതദേഹം വീട്ടുവളപ്പിൽ സംസ്കരിച്ചു.

 അഭിനയിച്ച മലയാള സിനിമകൾ 

 പൂച്ചയ്ക്കാര് മണികെട്ടും 1992
 കാക്കയ്ക്കും പൂച്ചയ്ക്കും കല്യാണം 1995
 കീർത്തനം 1995
 കളമശേരിയിൽ കല്യാണയോഗം 1995
 അഗ്രജൻ 1995
 ത്രി മെൻ ആർമി 1995
 ആദ്യത്തെ കൺമണി 1995
 വൃദ്ധൻമാരെ സൂക്ഷിക്കുക 1995
 അനിയൻ ബാവ ചേട്ടൻ ബാവ 1995
 മംഗലം വീട്ടിൽ മാനസേശ്വരി ഗുപ്ത 1995
 ദില്ലിവാല രാജകുമാരൻ 1996
 സത്യഭാമക്കൊരു പ്രേമലേഖനം 1996
 സ്വപ്നലോകത്തെ ബാലഭാസ്കർ 1996
 വാനരസേന 1996
 ഹാർബർ 1996
 ഹിറ്റ്ലിസ്റ്റ് 1996
 ന്യൂസ് പേപ്പർ ബോയ് 1997
 ആറ്റുവേല 1997
 ദി കാർ 1997
 കഥാനായകൻ 1997
 പൂത്തുമ്പിയും പൂവാലന്മാരും 1997
 കല്യാണപിറ്റേന്ന് 1997
 അമ്മ അമ്മായിയമ്മ 1998
 ആയുഷ്മാൻ ഭവഃ 1998
 മന്ത്രി കുമാരൻ 1998
 ശ്രീകൃഷ്ണപുരത്തെ നക്ഷത്രത്തിളക്കം 1998
 ദി ഗോഡ്മാൻ 1999
 ഇൻഡിപെൻറൻസ് 1999
 ഒന്നാം വട്ടം കണ്ടപ്പോൾ 1999
 ദേവദാസി 1999
 ഈ മഴ തേന്മഴ 2000
 സ്രാവ് 2001
 ആകാശത്തിലെ പറവകൾ 2001
 സഹോദരൻ സഹദേവൻ 2003
 സേതുരാമയ്യർ സി.ബി.ഐ 2004
 വാമനപുരം ബസ് റൂട്ട് 2004
 കല്യാണക്കുറിമാനം 2005
 മലബാർ വെഡ്ഡിംഗ് 2008
 ഒരു സ്മാൾ ഫാമിലി 2010
 കാണാക്കൊമ്പത്ത് 2011
 മഹാരാജ ടാക്കീസ് 2011
 കുഞ്ഞിരാമായണം 2015
 തോപ്പിൽ ജോപ്പൻ 2016
 കിംഗ് ലയർ 2016
 നീരാഞ്ജനപ്പൂക്കൾ 2017
 രക്ഷാധികാരി ബൈജു (ഒപ്പ്) 2017
 പഞ്ചവർണതത്ത 2018
 ലാഫിംഗ് അപ്പാർട്ട്മെൻ്റ് 2018
 കരിങ്കണ്ണൻ 2018
 വട്ടമേശ സമ്മേളനം 2019
 വൺ 2021https://m3db.com/films-acted/20805

അവലംബം

 പുറത്തേയ്ക്കുള്ള കണ്ണികൾ 

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:1933-ൽ ജനിച്ചവർ
വർഗ്ഗം:2021-ൽ മരിച്ചവർ
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:ജൂലൈ 22-ന് മരിച്ചവർ